钦定古今图书集成/理学汇编/字学典/第106卷 > 忠懿王钱俶
## 钦定古今图书集成/理学汇编/字学典/第106卷 > 忠懿王钱俶

按《宋史吴越世家》：“钱俶字文德，杭州临安人。本名弘
元瓘第九子。颇知书，雅好吟咏，自编其诗数百首。因
陶谷奉使至江南，求为之序。善草书，归朝后，宋太宗
一日遣使谓曰：‘闻卿善草圣，可写一二纸进来’。俶即
旧所书绢图上之。诏书褒美，因赐玉砚金匣一，红绿
象牙管龙凤墨蜀笺盈丈，纸皆百数。”

按《黄山谷集》，太宗称“忠懿王笔法入神品，中外书学
不能出其右。”

按《宣和书谱》：“秦忠懿王钱俶，喜翰墨，而作字善颠草，
其斡旋盘结，不减古人。”今御府所藏草书二：“国子直
讲补牒手简。”